hotchpotch/miracl-hf-unified huggingface dataset:
नारायणी सेना
नारायणी सेना, गोपायन या यादव (अहीर) सेना, द्वारका साम्राज्य के भगवान कृष्ण की सेना को सर्वकालिक सर्वोच्च सेना कहा जाता है। महाभारत में इस पूरी सेना को आभीर जाति का बताया गया है। वे प्रतिद्वंद्वी राज्यों के लिए बुनियादी खतरा थे। नारायणी सेना के डर से, कई राजाओं ने द्वारका के खिलाफ लड़ने की कोशिश नहीं की। क्योंकि द्वारका ने कृष्ण की राजनीति और यादवों की प्रतिभा के माध्यम से अधिकांश खतरों को हल किया। नारायणी सेना का उपयोग करते हुए, यादवों ने अपने साम्राज्य को अधिकांश भारत में विस्तारित किया।
कृष्ण ने अर्जुन को दुर्योधन के खिलाफ स्वयं का या नारायणी सेना की पूरी सेना के बीच चयन का विकल्प दिया था। उनके पास 10 करोड़ गोप योद्धा थे जो बहादुर सेनानी थे और नारायण के नाम से प्रसिद्ध थे। हरिवंश पुराण में कहा गया है कि गोप या यादव एक ही वंश के हैं। सेना में कृष्णा के 18,000 सगे भाई और चचेरे भाई शामिल हैं। सेना में ७ अतिरथ (कृष्ण, बलराम, सांब, आहुक, चारुदेश्न, चक्रदेव और सात्यकी) और ७ महारथ (कृतवर्मा, अनाद्रष्टि, समिका, समितंजय, कंक, शंकु, कुंती) थे।
महाभारत (प्राचीन भारत के दो प्रमुख महाकाव्यों में से एक) में कुरुक्षेत्र युद्ध के मैदान में युद्ध शुरू होने से पहले, दोनों पक्षों - कौरवों और पांडवों ने समर्थन मांगने के लिए विभिन्न राजाओं से मिलने के लिए सभी दिशाओं में शुरुआत की। संयोग से, दुर्योधन (कौरवों की ओर से) और अर्जुन (पांडवों की ओर से) दोनों एक साथ श्रीकृष्ण के राज्य द्वारिका पहुंचे। भगवान कृष्ण ने दोनों के सामने एक शर्त रखी - आप या तो मुझे अपनी तरफ रख सकते हैं या मेरी पूरी सेना, यादव सेना - जिसे नारायणी सेना के नाम से जाना जाता है। कृष्ण ने दोनों से यह भी कहा कि वह पूरे युद्ध के दौरान कोई हथियार नहीं उठाएंगे। तो जब कृष्ण ने पहली बार अर्जुन से पूछा कि वह क्या चाहता है, दुर्योधन की खुशी के लिए, उसने भगवान- 'नारायण' को चुना और दुर्योधन को मजबूत सेना के इन महान योद्धाओं- नारायणी सेना मिली। जब नारायणी सेना कौरवों के लिए लड़ रही थी, केवल कृतवर्मा और उनकी सेना कौरवों के लिए लड़ी थी। सात्यकि पांडवों के लिए लड़े। बलराम और कृष्ण की सलाह पर बाकी अतिरथों और महारथों को कुरुक्षेत्र युद्ध से रोक दिया गया था।
यही गोप, जिन्हें कृष्ण ने दुर्योधन को उसके समर्थन में लड़ने के लिए भेजे थे, जब वे स्वयं अर्जुन के पक्ष में शामिल हुए थे, वे कोई और नहीं बल्कि स्वयं यादव थे, जो आभीर थे। वे दुर्योधन और कौरवों के समर्थक थे, और महाभारत में, आभीर, गोप, गोपाल और यादव शब्द पर्यायवाची हैं। उन्होंने महाभारत के नायक अर्जुन को हराया, और जब उन्होंने श्रीकृष्ण के परिवार के सदस्यों की पहचान का खुलासा किया तब उन्हें बक्श दिया।
अपरांत
अपरांत भारतवर्ष की पश्चिम दिशा का देशविशेष। 'अपरांत' (अपर + अंत) का अर्थ है पश्चिम का अंत। आजकल यह 'कोंकण' प्रदेश माना जाता है। तालेमी नामक भूगोलवेता ने इस प्रदेश को, जिसे वह 'अरिआके' या 'अबरातिके' के नाम से पुकारा है, चार भागों मे विभक्त बतलया है। समुद्रतट से लगा हुआ उत्तरी भाग थाणा और कोलांबो जिलों से। इसी प्रकार समुद्र से भीतरी प्रदेश के भी दो भाग हैं। उत्तरी भाग में गोदावरी नदी बहती है और दक्षिणी में कन्नड़ भाषाभाषियों का निवास है। महाभारत (आदिपर्व) तथा मार्कडेय-पुराण के अनुसार यह समस्त प्रदेश 'अपरांत' के अंतर्गत है। बृहत्‌संहिता (14/20) ने इस प्रदेश के निवासियों का 'अपरांतक' नाम से उल्लेख किया है जिनका निर्देश रूद्रदामन्‌ जूनागढ़ शिलालेखों में भी है। रधुवंश (4/53) से भी स्पष्ट है कि अपरांत स्ह्रा पर्वत तथा पश्चिम सागर मे बीच का वह सँकरा भूभाग है जिसे परशुराम ने पुराणानुसार समुद्र को दूर हटाकर अपने निवास के लिए प्रस्तुत किया था।
सेंट पॉल कैथेड्रल (अम्बाला)
सेंट पॉल कैथेड्रल भारत के राज्य हरियाणा के अम्बाला जिले की अम्बाला छावनी में स्थित एक गिरजाघर है, यह इस क्षेत्र के सबसे पुराने गिरजाघरों में से एक है। 1965 के भारत-पाक युद्ध के दौरान पाकिस्तानी विमानों द्वारा की गयी बमबारी में इस गिरजाघर की इमारत का अधिकांश भाग नष्ट हो गया और आज सिर्फ गिरजाघर का बुर्ज (टॉवर) ही बचा है। आज इसके पादरी-निवास (पार्सनेज) के एक हिस्से की प्रतिष्ठा करके उसे गिरजाघर की तरह प्रयोग किया जा रहा है। बमबारी में क्षतिग्रस्त होने से पहले यह एक बेहद आलीशान इमारत थी और इसका परिसर 21 एकड़ में फैला था जिसका अधिकतर हिस्सा आज भारतीय वायु सेना ने एक विद्यालय तथा अन्य सुविधाओं के निर्माण के लिए अधिग्रहीत कर लिया है और आज यह वायु सेना स्कूल के परिसर में स्थित है।
सेंट पॉल कैथेड्रल पर काम 1855 में शुरू हुआ था। यह एक दुर्ग-गिरजा (गैरीसन चर्च) था और छावनी क्षेत्र में इसका निर्माण सैनिकों के प्रयोग के लिए किया गया था। सैनिक किसी भी सैनिक अभियान पर जाने से पहले यहां प्रार्थना करते थे। इसके निर्माण से पहले ब्रिटिश सेना द्वारा इस गिरजाघर का एक लकड़ी का मॉडल तैयार किया गया था। सेंट पॉल गिरजाघर की प्रतिष्ठा (कॉन्सेक्रेशन या पवित्रा) 4 जनवरी 1857 को की गयी थी। यह एक बेहद आलीशान इमारत थी और इसका परिसर 21 एकड़ में फैला था। 1857 में आजादी की पहली लड़ाई के दौरान अंग्रेजों ने इस गिरजाघर में शरण ली थी।
3 अप्रैल 1925 को लेफ्टिनेंट कर्नल जीसी हॉबसन की अध्यक्षता में 25 सदस्यों की एक बैठक आयोजित की गई थी। बैठक के बाद इस गिरजाघर को चर्च ऑफ इंग्लैंड से लाहौर डियोसीज़ (धर्मप्रदेश) को स्थानांतरित कर दिया गया। अप्रैल 1925 में, हेरोल्ड स्पूनर को अम्बाला का पादरी बनाया गया। 1947 में देश के विभाजन के बाद, इस गिरजाघर को लाहौर डियोसीज़ से अमृतसर डियोसीज़ स्थानांतरित कर दिया गया और उसके बाद इसे अमृतसर डियोसीज़ से दिल्ली डियोसीज़ को स्थानांतरित कर दिया गया।
सितम्बर 1965 में भारत-पाक युद्ध के दौरान पाकिस्तानी बमवर्षक विमानों द्वारा की गयी लगातार बमबारी से इस इमारत को बहुत क्षति पहुँची। माना जाता है कि पाकिस्तानी विमान नजदीकी एअरफील्ड और सेना के अस्पताल को निशाना बनाना चाहते थे पर उनका निशाना चूक गया और बम गिरजाघर से आ टकराये। भारत की तत्कालीन प्रधानमंत्री इन्दिरा गांधी ने इस हमले के बाद गिरजाघर का दौरा किया था। हमले के बाद गिरजाघर के इंग्लैंड में बने विशाल घंटे को पादरीनिवास के पास स्थानांतरित कर दिया गया।
बायो-सेवर्ट का नियम
बायो-सेवर्ट नियम (Bio–Savart law) विद्युतचुम्बकत्व के अन्तर्गत एक समीकरण है जो किसी विद्युतधारा द्वारा किसी बिन्दु पर उत्पादित चुम्बकीय क्षेत्र B का मान बताता है। सदिश राशि B धारा के परिमाण, दिशा, लम्बाई, एवं बिन्दु से दूरी पर निर्भर करती है। यह नियम स्थिरचुम्बकीय स्थिति में ही वैध है
इससे प्राप्त B का मान एम्पीयर का नियम तथा गाउस का नियम से प्राप्त चुम्बकीय क्षेत्र से मेल खाते हैं। यह नियम सन 1820 में प्रतिपादित किया गया था। यह नियम कूलाम्ब के नियम से मिलता-जुलता नियम है, जो स्थिरवैद्युतिकी में प्रयुक्त होता है।।
इस नियम का उपयोग स्थिर विद्युत धारा (परिवर्तनशील धारा नहीं) द्वारा उत्पन्न चुम्बकीय क्षेत्र की गणना करने के काम आता है। दूसरे शब्दों में, यह नियम स्थिर चुम्बकिकी (magnetostatics) की स्थिति में ही सत्य है, अन्यथा नहीं।
इसको निम्न रूप में भी लिख सकते हैं-
जहाँ
मोटे अक्षरों में लिखे गये संकेत सदिश राशि/सदिश राशियाँ निरूपित करते हैं।
जहाँ चुम्बकन से युक्त पदार्थ (जैसे लोहा, फेराइट आदि) न हों, और एक या अनेक विद्युत-धारा-स्रोत दिए हों, वहाँ इसका उपयोग किया जाता है। जहाँ अधिकांश भाग चुम्बकन से युक्त पदार्थ हों और बहुत कम क्षेत्र में हवा या निर्वात हो वहाँ चुम्बकीय परिपथ के कांसेप्ट का उपयोग करके चुम्बकीय क्षेत्र की गणना की जा सकती है। जहाँ चुम्बकन से युक्त पदार्थ हों किन्तु चुम्बकीय परिपथ में हवा वाला क्षेत्र अपेक्षाकृत लम्बा हो, वहाँ फाइनाइट-एलिमेन्ट-विधि से चुम्बकीय क्षेत्र की गणना की जा सकती है।
यदि कोई वृत्तीय धारा-लूप x-y तल में स्थित हो और उसका केन्द्र मूलबिन्दु पर हो तो इसके अक्ष पर, केन्द्र से z दूरी पर
इस सूत्र से स्पष्ट है कि यदि बिन्दु, उस लूप की त्रिज्या की तुलना में बहुत अधिक दूरी पर हो तो चुम्बकीय क्षेत्र का मान लगभग formula_6के समानुपाती होगा। या,
जहाँ formula_8 (= धारा x लूप का क्षेत्रफल) को धारावाही लूप का चुम्बकीय द्विध्रुव आघूर्ण (magnetic dipole moment) कहते हैं।
किसी अनन्त लम्बाई के सरल रेखीय धारावाही चालक से formula_10 दूरी पर चुम्बकीय क्षेत्र निम्नलिखित होगा-
यदि y-z तल में स्थित किसी आयताकार कुण्डली (क्वायल) में formula_12 फेरे हों और प्रत्येक में formula_13 धारा बह रही हो तो
यह भी निकाला जा सकता है कि इस लूप के विकर्णों के कटान बिन्दु से गुजरने वाले अक्ष पर, कुण्डली के तल से x दूरी पर (यदि a और b की तुलना में x बहुत बड़ा है) चुम्बकीय क्षेत्र का मान
जहाँ m=NIab कुण्डली का चुम्बकीय आघूर्ण है।
उपसंहार
सामान्यत: किसी रचना (विशेष रूप से गद्य अथवा नाटकीय) के अन्त में प्रस्तुत किया जानेवाला वह हिस्सा जिसमें सम्पूर्ण कृति का सार, उसका अभिप्राय और स्पष्टीकरण (कभी-कभी निबंध के लिए॰प्रसंगेतर लेकिन तत्संबंधी आवश्यक, अतिरिक्त सूचनाएँ) समाविष्ट हों, उपसंहार (या, पुश्तलेख, या अन्त्यलेख ; अंग्रेजी में - ए॰िलॉग) कहलाता है।
मूलत: इसका उपयोग नाटकों में होता था जिनमें प्राय: नाटक के अन्त में नाटक का सूत्रधार अथवा कोई पात्र नाटक के बारे में श्रोताओं की धारणा को अनुकूल बनाने के लिए॰ए॰ संक्षिप्त वक्तव्य प्रस्तुत करता था। शेक्सपियर के एकाध नाटकों में इस प्रकार के उपसंहारों का महत्वपूर्ण स्थान है। बेन जानसन के नाटकों में इस पद्धति के नियमित व्यवहार का एक कारण यह भी कहा जा सकता है कि वह प्राय: श्रोताओं के सामने नाटक के दोषों को छिपाने के लिए॰ही इनकी योजना करता था। 1660 तक आते-आते जब नाटकों की परंपरा का ह्रास होने लगा तो इनका महत्त्व बहुत ज्यादा हो गया-यहाँ तक कि प्राय: नाटककार अथवा नाट्यनिर्देशक प्रसिद्ध कवियों से यह भाग लिखवाने लगे। इस स्थिति में की अच्छी समीक्षा ड्राइडन ने अपने विख्यात निबंध 'डिफेंस ऑव ए॰ीलोग' में की है।
वर्तमान समय के नाटककारों ने इसे इतना महत्त्व नहीं दिया। वर्तमान साहत्य में इसने नाटकों की अपेक्षा विचारात्मक और विवेचनात्मक और गवेषणात्मक निबंधों में वैज्ञानिकों, दार्शनिकों और अन्य विचारकों ने इसका पर्याप्त उपयोग किया है। कोश साहित्य और वैज्ञानिक अथवा गणनाप्रधान आलेखों में नए तथ्यों को बिना समूची पुस्तक को बदले अतिरिक्त पृष्ठों में सामग्री का आकलन कर सकना सहज हो गया है। सामान्यत: उपसंहार का उपयोग विवेचनात्मक साहित्य में अधिक होता है और अन्त्यलेख अथवा पुश्तलेख का उपयोग कोश अथवा अन्य तकनीकी साहित्य में।
k
उपाधि
न्यायशास्त्र के पारिभाषिक शब्द अन्वय और व्यतिरेक के आधार पर साथ रहनेवाली वस्तुओं में एक को हेतु और दूसरे को साध्य माना जाता है। कभी-कभी अन्वय-व्यतिरेक में दोष हो जाने के कारण हम वास्तविक हेतु की जगह दूसरे को हेतु मान लेते हैं। ऐसा हेतु उपाधि कहलाता है। पारिभाषिक शब्दों में जो हेतु साध्य का व्यापक हो और साधन का व्यापक न हो उसे उपाधि कहते हैं। पर्वत में धुआँ है क्योंकि वहाँ आग है, यहाँ आग से धुएँ का अनुमान नहीं हो सकता क्योंकि धुएँ के बिना भी आग संभव है। यदि यहाँ आग से गीली लकड़ी से युक्त आग का तात्पर्य हो तो धुएँ के अनुमान में आग की जगह वास्तविक हेतु 'गीली लकड़ी से युक्त होगी' होगी। गीली लकड़ी से युकत होना साध्यभूत धूम का व्यापक है और साधनभूत वह्नि का व्यापक नहीं है, अत: यही उपाधि है। क्योंकि उपधिभूत हेतु के कारण ही आग और धुएँ का संबंध हो सकत है, आग के कारण नहीं, इसलिए सोपाधिक हेतु साध्य का अनुमान नहीं किया जा सकता। हेतु का सोपाधिक होना व्याप्यत्वासिद्ध दोष कहलाता है।
वेदांतशास्त्र में शुद्ध और अनंत चैतन्य को दूषित और सीमित करनेवाले माया, अविद्या, प्रकृति आदि तत्व को उपाधि कहते हैं।
उपादान
किसी वस्तु की तृष्णा से उसे ग्रहण करने की जो प्रवृत्ति होती है, उसे उपादान कहते हैं। प्रतीत्यसमुत्पादन की दूसरी कड़ी 'तण्हापच्चया उपादानं' - इसी का प्रतिपादान करती है। उपादान से ही प्राणी के जीवन की सारी भाग दोड़ होती है, जिसे भव कहते हैं।
तृष्णा के न होने से उपादान भी नहीं होता और उपादान के निरोध से भव का निरोध हो जाता है। यही निर्वाण के लाभ की दिशा है।
वीणा (पत्रिका)
वीणा हिंदी की सबसे पुरानी पत्रिका है जो अनवरत प्रकाशित हो रही है। यह श्री मध्यभारत हिन्दी साहित्य समिति, इन्दौर द्वारा प्रकाशित की जाती है।
राष्ट्रभाषा हिन्दी एवं साहित्य के मूल्यों को समाज तक पहुँचाने के उद्देश्य से समिति ने सन्‌ १९२७ में "वीणा" पत्रिका का प्रकाशन आरंभ किया था। तब से अब तक वीणा निरंतर प्रकाशित हो रही है। ये श्रेय भारत में सिर्फ वीणा को ही प्राप्त हुआ है। पण्डित अम्बिकाप्रसाद त्रिपाठी के सम्पादन में वीणा का पहला अंक अक्टूबर १९२७ में प्रकाशित हुआ।
"वीणा" को प्रारंभ से ही देश के अनेक शलाका-पुरूषों, चिंतकों एवं मूर्धन्य साहित्यकारों का सक्रिय सहयोग प्राप्त होता रहा है। महामना मदनमोहन मालवीय, महात्मा गांधी, डॉ॰राजेन्द्र प्रसादजी, काका कालेलकर, भारतरत्न डॉ॰भगवानदास आदि महापुरूषों एवं देश के प्रख्यात चिन्तकों जैसे जयशंकर प्रसाद, निराला, महादेवी, हरिवंश राय बच्चन, बालकृष्णशर्मा "नवीन", सुभद्राकुमारी चौहान, माखनलाल चतुर्वेदी, आचार्य रामचन्द्र शुक्ल, डॉ॰नगेन्द्र, डॉ॰गुलाब राय, प्रेमचन्दजी, अज्ञेय, वृन्दावनलाल वर्मा, राजकुमार वर्मा, डॉ॰शिवमंगल सिंह "सुमन" आदि की लेखनी का प्रसाद "वीणा" को मिलता रहा है। पूर्व प्रधानमंत्री श्री अटलबिहारी वाजपेयी जी भी युवावस्था में "वीणा" के लेखक रहे हैं।
वीणा समकालीन और संभावनाशील लेखकों की रचनाओं को समान रूप से प्रकाशित करती है। वीणा के शोधपरक लेख विद्यार्थियों के लिए काफी उपयोगी साबित होते हैं। तत्कालीन राष्ट्रपति डॉ॰शंकरदयाल शर्मा ने एक समारोह में कहा था कि शोध और साहित्यिक पत्रिका के रूप में वीणा का पूरे देश में विशिष्ट स्थान है।"वीणा" का सम्पादन अभी तक सोलह मनीषियों ने किया है। पं.अम्बिका प्रसाद त्रिपाठी वीणा के पहले सम्पादक थे। वर्त्तमान में डॉ॰ विनायक पाण्डेय यह दायित्व निभा रहे है। विभिन्न अवसरों पर वीणा के ३० विशेषांक प्रकाशित हो चुके है।
संयुक्त विधायक दल
संयुक्त विधायक दल या 'संविद' भारत का एक राजनैतिक दल था जिसका गठन में हुए कई राज्यों के विधानसभाओं के चुनाव के बाद किया गया। भारत के चौथे आम चुनावों में सन १९६७ में इसे भारी सफलता मिली थी। कई राज्यों में इसने कांग्रेस को हराकर सरकार बनायी और केन्द्र में भी कांग्रेस बहुत कम बहुमत से जीत पायी थी।
यह भारतीय जनसंघ और संयुक्त समाजवादी दल (संयुक्त सोशलिस्ट पार्टी), भारतीय क्रांति दल और प्रजा सोसलिस्ट पार्टी के गठबंधन से बनी थी। यह गठबन्धन कांग्रेस-विरोधी था।
फ्लाइंग रानी एक्सप्रेस
बॉम्बे, बरोडा एण्ड सेंट्रल इंडिया रेलवे द्वारा सन् 1906 में शुरु की गयी फ्लाइंग रानी एक्सप्रेस, भारत की मध्यम दूरी की तीव्रतम रेलगाड़ी है। इस रेलगाड़ी का संचालन महाराष्ट्र के मुंबई सेंट्रल और गुजरात के सूरत स्टेशनों के मध्य, पश्चिम रेलवे द्वारा किया जाता है। यह रेलगाड़ी मुख्यत: दैनिक रूप से दफ्तर जाने वाले कर्मचारियों और कारोबारियों के बीच बहुत लोकप्रिय है। इस रेलगाड़ी को एक सप्ताहांत विशेष के तौर पर शुरू किया गया था लेकिन आज इसका संचालन दैनिक रूप से किया जाता है।
यह रेलगाड़ी 263 किलोमीटर की दूरी तय करती है और मार्ग में पड़ने वाले प्रमुख स्टेशन हैं; अंधेरी, बोरीवली, पालघर, दहानु, वापी और वलसाड।
सप्ताहांत में सैर सपाटे पर जाने के शौकीन लोगों के लिए 1906 में, फ्लाइंग क्वीन के नाम से इस रेलगाड़ी को शुरु किया गया था। इसके आठ साल के बाद 24 अप्रैल, 1914 को प्रथम विश्व युद्ध छिड़ जाने के कारण इसका परिचालन बंद कर दिया गया। रेलगाड़ी को 1 मई, 1937 को एक बार फिर से फ्लाइंग रानी के नाम से शुरु किया गया लेकिन एक बार फिर द्वितीय विश्व युद्ध के कारण इसका परिचालन रद्द करना पड़ा। आजादी के बाद बहुत सालों से बंद पड़ी इस रेलगाड़ी को तीसरी बार फिर से 1 नवंबर, 1950 को शुरु किया गया और तब से लेकर अब तक इसका परिचालन अनवरत जारी है।
माधव कंदलि
माधव कंदलि (असमिया : মাধৱ কন্দলী) असमी के प्रसिद्ध कवि थे। इनके जीवनकाल के सम्बन्ध में इतिहासकारों तथा समालोचकों में अधिक मतभेद है। कनकलाल बरूवा के मतानुसार इनके आश्रयदाता वाराही नरेश कपिली उपत्यका के शासक थे और माधव कंदलि इन्हीं के राजकवि थे। इस प्रकार इनकी कविता का रचनाकाल 14वीं शती का उत्तरार्ध मालूम होता है। माधवचंद्र बरदलोई ने स्वसंपादित रामायण की भूमिका में इनकी कृति रामायण को 14वीं अथवा 15वीं शती की रचना और इन्हें नवगाँव का निवासी प्रमाणित किया है। श्रीमन्त शंकरदेव ने रामकथा के पदकर्ता माधव कंदलि की भूरि-भूरि प्रशंसा की है। उनकी तुलना गज से की है और कहा है कि वे स्वयं उनके सम्मुख शशक के समान लघु हैं। माधव कंदलि को लोग 'कविराज कंदलि' कहते थे। वर्तमान नगाँव जिले के कंदलि नामक स्थान से अनेक प्रख्यात कन्दलि ब्राह्मणों का संबंध था परन्तु माधव कन्दलि यहाँ के निवासी नहीं थे।
वाराहराज श्री महामणिक्य के अनुरोध पर माधव कंदलि ने सर्वसाधारण के लिये सुबोध शैली में रामायण का पयारबद्ध अनुवाद किया ("रामायण सुपयार श्रीमहामणिक्य ये वाराह राजार अनुरोधे")। माधव कंदलि के रामायण की सभी प्रतियों में आदिकाण्ड तथा उत्तरकाण्ड नहीं मिलते, यद्यपि उन्होंने लंकाकाड के अन्त में रामायण के सात काण्डों का उल्लेख किया है ( "सात कांडे रामायण पद बंधे निबंधिलो ")। कंदलि ने वाल्मीकि कृत रामायण को वेदों के समकक्ष रखा है। मूल कथा को अधिक रोचक बनाने के लिये यत्रतत्र सुन्दर काव्यकल्पना का सहारा लिया है। 'देवजित्‌' इनकी दूसरी रचना है किन्तु प्रयोग एवं शैली की दृष्टि से यह किसी अन्य कवि की रचना प्रतीत होती है।
सोहनलाल पाठक
सोहनलाल पाठक (1873- १० फरवरी १९१६) भारतीय स्वतंत्रतता के लिये शहीद होने वाले क्रांतिकारी थे। अंग्रेजों द्वारा उन पर शासन विरोधी साहित्य छापने तथा विद्रोह भड़काने के आरोप में मुकदमा चलाया था, जिसमें उनको अपराधी घोषित कर बर्मा की मांडले जेल में फांसी दी गई।
सोहनलाल का जन्म सन् 1873 में पट्टी गाँव जिला अमृतसर में पंडित जिंदा राम के घर में हुआ था। गाँव में मिडिल पास कर वह शिक्षक बन गए। इसी बीच उनका सम्पर्क लाला हरदयाल और लाला लाजपत राय से हुआ, जिनकी प्रेरणा से वह निष्ठावान क्रांतिकारी बने। उनके एक मित्र ज्ञान सिंह स्याम देश में रहकर क्रांतिकारी गतिविधियों से जुड़े थे। उन्हीं के आग्रह पर सोहनलाल पाठक भी यहाँ पहुंचे, परन्तु कार्यक्षेत्र सीमित जानकर वहाँ से उन्होंने अमेरिका जाने का निश्चय किया।
सोहनलाल पाठक को जहाँ विनायक दामोदर सावरकर से क्रांतिकारी बनने की प्रेरणा मिली वहीं नलिनी घोष भी उनके प्रेरणास्रोत रहे। नलिनी घोष नज़रबंद थे। अंग्रेजों की आँख में धूल झोंक कर वह चंदन नगर पहुँच गए और वेश बदलकर सन् १९१९ में बिहार पहुँच कर संगठन कार्य का संचालन करने लगे। पुलिस के पीछा करने पर वह गौहाटी चले गए और वहाँ सक्रिय हो गए। लेकिन पुलिस ने उनका पीछा यहाँ भी नहीं छोड़ा और तंग आकर घोष को दूसरा अड्डा तलाशना पड़ा।
दिनांक १५ जून १९१८ को ढाका में तारिणी मजूमदार के मकान को पुलिस ने घेर लिया। पुलिस को गुप्तचरों द्वारा सूचना मिली थी की नलिनी घोष उस अड्डे पर सक्रिय हैं। दोनों तरफ़ से गोलियाँ चलीं. मजूमदार शहीद हो गए। पुलिस घायल नलिनी घोष के निकट पहुँची और नाम पूछा तो घोष ने निर्भीक होकर अपना नाम बताया और कहा कि उन्हें भारतमाता के चरणों में अपने प्राणों की आहुति देने दी जाए।
पाठक जी के मित्र ज्ञान सिंह ने पत्र लिखा - 'हम लोगों ने जंगलों में जाकर मातृभूमि की आज़ादी के लिए फांसी चढ़कर मरने की शपथ ली थी। अब वह समय आ गया है।'
उन दिनों सोहनलाल पाठक अमेरिका में सक्रिय थे। उन्हें आदेश मिला कि वह बर्मा पहुँचकर सैनिकों में काम करें। पाठकजी ने आदेशानुसार बैंकाक मार्ग से बर्मा में प्रवेश किया और अपना काम बड़ी चतुराई तथा मनोयोग से प्रारंभ कर दिया। वह फौज़ में विद्रोह कराने में सफल रहे।
एक दिन पाठक जी गुप्तरूप से जब फौज़ के जवानों को देशभक्ति और अंग्रेजों के विरुद्ध मरने-मारने का पाठ पढ़ा रहे थे, अचानक एक भारतीय जमादार ने उनका दांयाँ हाथ पकड़ लिया और अपने अफ़सर के सम्मुख प्रस्तुत करने के लिए ले जाने का बलात् प्रयास करने लगा। पाठकजी को यह आशंका न थी। उन्होंने जमादार को काफी समझाया पर वह नहीं माना।
यद्यपि पाठकजी उस समय सशस्त्र थे, जमादार का काम तमाम कर सकते थे। लेकिन एक भारतीय भाई का खून अपने हाथों से बहाना उन्होंने उचित नहीं समझा. उन्हें लगा कि इस कृत्य से उनका क्रांतिकारी संगठन कलंकित हो जायेगा. वे स्वयं गिरफ़्तार हो गए। मुक़दमा चला और उन्हें फांसी की सज़ा सुनाई गयी।
जेल में उन्होंने कभी जेल के नियमों का पालन नहीं किया। उनका तर्क था कि जब अंग्रेज़ नियमों को नहीं मानते तो उनके नियमों का बन्धन कैसा? बर्मा के गवर्नर जनरल ने जेल में उनसे कहा- 'अगर तुम क्षमा मांग लो तो फांसी रद्द की जा सकती है।' पाठकजी ने जवाब दिया- 'अपराधी अंग्रेज हैं, क्षमा उन्हें मांगनी चाहिए। देश हमारा है। हम उसे आज़ाद कराना चाहते हैं। इसमें अपराध क्या है?'
बर्मा जेल के रिकॉर्ड बताते हैं कि फांसी के समय पाठकजी ने जल्लाद के हाथों से फांसी का फंदा छीन कर स्वयं अपने गले में डाल लिया था।
किसी कवि ने ऐसे ही जाँबाजों के लिए कहा है कि-
बसावन सिंह
बसावन सिंह भारत के स्वतंत्रता संग्राम के महान क्रांतिकारी थे।
उनका जन्म २३ मार्च १९०९ इस्वी को जमालपुर, वैशाली, बिहार मे हुआ था। उनकी औपचारिक शिक्शा दसवीं के बाद समाप्त हो गयी क्योंकि उन्होने १९२०-२१ के असहयोग आन्दोलन मे भाग लिया। उसके बाद मे वे क्रान्तिकारी आन्दोलन मे भाग लिये। १९२५ मे योगेन्द्र शुक्ल के नेत्रित्व वाली हिन्दुस्तान सोशलिस्ट रिपब्लिक आर्मी से जुड़ गये।
मिस्सौरी वेल्ली कॉलेज
मिस्सौरी वेल्ली कॉलेज एक चार-वर्षी निजी कॉलेज है। कोलेज की स्थापना सन १८८९ मई हुई थी और आज यहाँ १८०० विद्यार्थी २७ अकादमिक विषयों मैं स्नातक के लिए अद्ययनरत हैं। १५० एकर मैं फैला कॉलेज परिसर मार्शल, मिस्सौरी मैं स्तिथ है।मिस्सौरी वेल्ली कॉलेज हायेर लर्निंग कमिशन, कमिशन ऑफ़ नोर्थ सेंट्रल अस्सोसीऐशन ऑफ़ कॉलेजेस एंड स्कूल्स से मान्यता प्राप्त विश्वविध्यालय है।
मिसौरी वेल्ली कॉलेज १८८९ में स्थापित किया गया था। मिसौरी वेल्ली कॉलेज का इतिहास सर्कोक्सी, मिसौरी में २७ अक्टूबर १८७४ को आयोजित किये गये प्रेस्बिटेरियन स्य्नोड्स के प्रतिनिधियों के एक सम्मेलन के साथ शुरू हुआ। जब हेरोल्ड रो बार्टले, कैनसस सिटी, मिस्सौरी, के पूर्व महापौर और बार्टले हॉल के हमनाम इसके अध्यक्ष थे, कॉलेज ने नोन प्रोफिट लीडरशिप अल्लाएंस, जिसे पहले अमेरिकन हुमानिक्स कहा जाता था, की स्थापना की।
कॉलेज मैं 25 से अधिक विषयों मैं स्नातक की उपाधि ली जा सकती है। हाल ही में कॉलेज ने नर्सिंग कार्यक्रम और कॉलेज समुदायपरामर्श में पहला मास्टर्स डिग्री कार्यक्रम शुरू किया। इसी के साथ ऑनलाइन पाठ्यक्रम, वेंटवर्थ सैन्य अकादमी और लेक्सिंग्टन, मिसौरी में कॉलेज परिसर में भी विस्तार किया।
मिसौरी वेल्ली कॉलेज की स्पोर्ट्स टीमों को वाइकिंग्स कहा जाता है। मिसौरी वेल्ली एथलेटिक विभाग, नेशनल अस्सोसिऐशन ऑफ़ इंटरकॉलेजिएट एथलेटिक्स (NAIA) के नियमों और विनियमों के अनुसार, अपने इंटरकॉलेजिएट एथलेटिक्स प्रोग्राम के द्वारा अपने छात्र एथलीटों को स्पोर्ट्स के अवसर प्रदान करता है एवं हार्ट ऑफ़ अमेरिका अस्सोसिऐशन का सदस्य है। फुटबॉल हमेशा मिसौरी घाटी कॉलेज एथलेटिक्स मैं सबसे महत्वपूर्ण रहा है। कॉलेज के नाम १७ कांफेरेंस चैंपियनशिप, एक राष्ट्रीय खिताब, दो राष्ट्रीय उपविजेता खिताब और 13 राष्ट्रीय बोल गेम पदक हैं। 2006 में, विकिंग्स राष्ट्रीय चैंपियनशिप के सेमीफाइनल तक पहुंचे। विकिंग्स ने २००६ के सत्र का समापन 13-1 के रिकॉर्ड और "NAIA फुटबॉल टॉप २५ पोल" मैं #३ रैंकिंग के साथ किया।
कुश्ती टीम उपलब्धियां: १९९१-१९९२ राष्ट्रीय स्तर पर १४, ४ आल अमेरिकेन (AA), १९९२-१९९३ नेशनल ३ AA, १९९३-१९९४ राष्ट्रीय स्तर पर 13 वीं व ३ AA, राष्ट्रीय स्तर पर १९९४-१९९५ ८, ६ AA, १९९५-१९९६ राष्ट्रीय चैंपियन ८ AA, १९९६ - १९९७ राष्ट्रीय चैंपियन ८ AA है, १९९७-१९९८ राष्ट्रीय ७ AA, १९९८ -१९९९ ५ उपविजेता ९ AA, १९९९-२००० उपविजेता 10 AA, २०००-२००१ उपविजेता ९ AA, राष्ट्रीय स्तर पर २००१-२००२ ६ ७ AA, २००२-२००३ राष्ट्रीयचैंपियन ११ AA, २००३-२००४ ३ ८ राष्ट्रीय AA, २००४-२००५ राष्ट्रीय उपविजेता ९ AA, २००५-२००६ राष्ट्रीय ५ AA ७। फिल्म पर उतारे गए बास्केटबॉल के सबसे पुराने फुटेज मैं १९०४ की मिसौरी वेल्ली कॉलेज में छात्राएं शामिल हैं। मिसौरी घाटी कॉलेज मैं पांच राष्ट्रीय फ्ररेटर्निटीस और सोरोरिटीस हैं। पूर्व छात्र संघ मैं 16,760 से अधिक सदस्य शामिल है। अल्युमनी संबंध कार्यालय पूर्व छात्रों को कॉलेज गतिविधियों में शामिल होने के लिए प्रोत्साहित करता है। पूर्व छात्र आउटस्टैंडिंग अलुम्नस अवार्ड, होनोरारी अलुम्नस अवार्ड और अन्य विशेष पुरुस्कारों के माध्यम से मेधावी गतिविधियों के लिए कॉलेज द्वारा सम्मानित किये जाते हैं। पूर्व छात्र मिसौरी वेल्ली कॉलेज के में कई तरह से शामिल होते रहे हैं: जैसे परिसर संगठनों, वेल्ली महिला छात्र संघ, वर्ग एजेंट, सामाजिक, एथलेटिक्स, पचास प्लस क्लब, पुनर्मिलन और राष्ट्रपति सोसायटी के द्वारा.
कॉलेज के उल्लेखनीय पूर्व छात्रों और पूर्व छात्राओं में से कुछ हैं:
सुल्तान बत्तेरी
सुल्तान बत्तेरी (Sultan Bathery) या ज्ञानपतिवत्तम (Ganapathyvattam), भारत के केरल राज्य के वायनाड ज़िले में स्थित एक नगर है।
१८वीं शताब्दि में इस स्थान पर मैसूर के तत्कालीन शासक, टीपू सुल्तान, ने धावा बोला और यहाँ के जैन मंदिर पर कब्ज़ा कर यहाँ एक तोपख़ाना इकाई तैनात करी। अंग्रेज़ी भाषा में तोपख़ाना इकाई को "बैटरी" (Battery) कहा जाता है, इस कारणवश शहर को "सुल्तान बैटरी" कहा जाने लगा, जो विकृत होकर स्थानीय लहजे में "सुल्तान बत्तेरी" बन गया।
यहाँ की आबादी में आदिवासी समुदाय बड़ी मात्रा में सम्मिलित है। वायनाड ज़िले में लगभग ३६% लोग आदिवासी हैं और अन्य हिन्दू भी यहाँ बसे हुए हैं। इनके अलावा, यहाँ मुस्लिम और ईसाई समुदाय भी उपस्थित है।
सुल्तान बैत्तेरी का सड़क द्वारा अन्य दक्षिण भारतीय स्थानों से अच्छा सम्पर्क है। राष्ट्रीय राजमार्ग ७६६ यहाँ से मैसूर, बंगलूर और कोड़िकोड जाता है, जबकि दो राज्य राजमार्ग शहर को ऊटी, कोयम्बतूर, मंगलूर, कन्नूर, तालासेरी और कासरगोड से जोड़ते हैं।
भयारा
भयारा गाँव  व्यवसाय  यातायत के साधन  शिक्षा  मस्जिद जमींदारी
भयारा गाँव
भयारा गाँव भारत के उत्तर प्रदेश राज्य के बाराबंकी जिले में स्थित है। ये गाँव बाराबंकी मुख्य शहर से २० किलोमीटर दूर स्थित है और राजधानी लखनऊ से लगभग ४३ किलोमीटर दूर है। विधानसभा क्षेत्र जैदपुर का यह गाँव एक १२ गाँव की पंचायत के रूप में जाना जाता है। ये ब्लाक मसौली का एक गाँव है जिसका थाना जहांगीराबाद एवं तहसील नवाबगंज है| गाँव में ही एक पोस्ट ऑफिस भी है जिसका पिनकोड २२५२०४ है। भयारा पंचायत १२ गाँव का एक संग्रह है जिसमे भयारा, खैरातीपुर, निबहा, लोहरवा, कटहली, रुस्तमपुर, बांसभारी, चंदना, सखमदा, कटरा, चपरी आदि गाँव शामिल हैं। गाँव में एक पंचायत घर है। और इसी पंचायत घर में आर्याव्रत ग्रामीण बैंक है।
व्यवसाय
गाँव का मुख्य व्यवसाय खेती पर निर्भर है। यहाँ पर मुख्य रूप से धन, गेहूं, पिपरमिंट, सरसों आदि की खेती की जाती है। गाँव की मुस्लिम आबादी मुख्यरूप से आम की खेती पर निर्भर हैं । गाँव मे किदवई लोगों के आम के बहुत बड़े बड़े बड़े बाग हैं। और इन बागों की संख्या अधिक होने के कारण इनके नाम भी रखे गए हैं जो बड़े बाग हैं उनमे नौ लखा, रौज़ा और चौदहा बाग प्रमुख हैं। गाँव में हफ्ते का एक बाजार भी बुधवार को लगता है।
यातायत के साधन
यातायात के साधन के लिए त्रिलोकपुर गाँव से बस भयारा होते हुए बाराबंकी जाती है। ये दिन में ३ बार मिलती बाकि टाइम टैक्सी मसौली तक मिलती है उसके बाद गोंडा रोड से बसे मिल जाती हैं। शिक्षा
शिक्षा के लिए गाँव में एक मदरसा है और कटहली गाँव में एक प्राथमिक विद्यालय और एक माध्यमिक विद्यालय है इसके अलावा चंदना गाँव में एक प्राथमिक विद्यालय है। साथ ही गाँव और कई सरे गैर सरकारी विद्यालय भी हैं| उच्च शिक्षा के लिए ५ किलोमीटर दूर रफ़ी मेमोरिअल इंटर कॉलेज भी है। और बाराबंकी में डिग्री कॉलेज है।
मस्जिद
गाँव में दो मस्जिद हैं जिसमे एक बड़ी मस्जिद के नाम से जनि जाती है और दूसरी छोटी मस्जिद के नाम से, छोटी मस्जिद जोकि मदरसे के करीब ही स्थिति है और वहां जुमे की नमाज़ को छोड़कर बाकि सारी नमाजे होती हैं। बड़ी मस्जिद जोकि अलीम किदवई के घर के पीछे स्थिति वहां सारी नमाजों के साथ ही जुमे की नमाज भी होती है ये मस्जिद काफी खूबसूरत बनवाई गयी है। इसके अलावा गाँव का एक ईदगाह भी है जो चंदना गाँव के पास स्थित है और यहाँ ईद उल फ़ित्र और ईद उल अजहा की नमाज़ अदा की जाती है।
जमींदारी
गाँव पहले ज़मींदारों के हाथ में था। यहाँ के मुख्य ज़मीनदार रऊफ किदवई, जुबेर किदवई, उस्मान किदवई और उनके परिवार के लोग थे। इसके अलावा एक और परिवार था जोकि आरिफ किदवई के परिवार के नाम से जाना जाता था लेकिन ज़मींदारी प्रथा समाप्त होने के बाद धीरे धीरे इनके परिवार का वर्चस्व भी समाप्त हो गया। वैसे तो इन परिवारों की इज्जत आज भी गाँव के लोग करते हैं। जैसे जैसे इनका वर्चस्व कम होता गया या इनके परिवारों के बच्चों की पढाई की बात आने लगी तो इनमे से ज्यादा तर लोगों ने अपना गाँव छोड़कर शहर में बस गए। अब गाँव में सिर्फ अलीम किदवई, फारान किदवई, उसामा किदवई और आरिफ किदवई के परिवार में सिर्फ सईद किदवई ही गाँव में रहते हैं और अपने ज़मीन और बागों की देखभाल करते हैं। इसके अलावा यासिर अराफात किदवई उर्फ़ अर्फू किदवई भी कभी कभी अपने गाँव आ जाते हैं।
इंजीनियरिंग प्रोजेक्ट्स (इंडिया) लिमिटेड
इंजीनियरिंग प्रोजेक्ट्स (इंडिया) लिमिटेड, भारी उद्योग विभाग (भारी उद्योग एवं लोक उद्यम मंत्रालय) के प्रशासनिक नियंत्रण के अधीन सार्वजनिक क्षेत्र की उद्यम है और टर्नकी परियोजना प्रबंधन और परियोजना निर्यात के क्षेत्र में मार्ग-दर्शक रही है। अपने 41वें वषों से अधिक के कार्यकाल में ईपीआई ने विविध क्षेत्रों में विशेषज्ञता हासिल की है। जिनमें निम्नलिखित शामिल हैं -कंपनी द्वारा प्रदत्त सेवाओं में विविध विशेषज्ञता कार्य-कलाप सम्मिलित हैं, जैसे किः-
ईपीआई ने भारतवर्ष में 5608.03 करोड़ रु. मूल्य की 475 से अधिक परियोजनाओं तथा भारत से बाहर 782 मिलियन अमरीकी डॉलर मूल्य की 30 परियोजनाओं को सफलता पूर्वक पूरा किया है। वर्ष 2010-11 की अवधि में ईपीआई ने 1103.69 करोड़ रु. का कारोबार किया और 1411.48 करोड़ रु. मूल्य की परियोजनाएं प्राप्त कीं।
ईपीआई ने पिछले कुछ वषों के दौरान समझौता ज्ञापन लक्ष्यों की प्राप्ति के संबंध में अपने कार्य निष्पादन के लिए और परियोजना कार्य निष्पादन के लिए भी कई पारितोषिक प्राप्त किए हैं।
ईपीआई एक आधुनिक विचारधारा और प्रगतिशील दृष्टिकोण वाली कंपनी है और अपने सामाजिक दायित्वों के प्रति भी पूर्णतः जागरू क है। यह देश में पहली उन कुछ कंपनियों में से एक है जिन्हें उन्न्त कोटि का आईएसओ 9001:2000 प्रमाणन प्रदान किया गया है। इस उन्नत कोटि प्रमाणन में पूर्व आईएसओ 9001:1994 प्रमाणन के समान ही ईपीआई के प्रचालन के समस्त क्षेत्र आते हैं, जबकि अन्य कंपनियों के संबंध में केवल विशेष क्षेत्र ही इसके अन्तर्गत आते हैं। इसे अब आईएसओ-14001 (पर्यावरण प्रबंधन प्रणाली) के लिए प्रमाणपत्र प्रदान किया गया है। इसके साथ ही ईपीआई भारत वर्ष की प्रथम ऐसी निर्माण और ठेका कंपनियो मे से एक हो गई है जिन्हे यह दोनो प्रमाणपत्र मिले हैं।
माइकल लुकास
माइकल लुकास (जन्म आंद्रेई ल्वोविच ट्रेवस (), मार्च 10, 1972 मॉस्को, रूस) एक अमेरिकी-रूसी-इजरायली समलैंगिक (गे) पोर्नोग्राफ़िक अभिनेता, निदेशक, कार्यकर्ता, लेखक और न्यूयॉर्क की सबसे बड़ी समलैंगिक वयस्क-फिल्म कंपनी लुकास एंटरटेनमेंट के संस्थापक व सीईओ (मुख्य कार्यपालक अधिकारी) हैं। यह "द एडवोकेट" और "पिंक न्यूज़" के लिए स्तंभकार हैं।
जॉन वोइट
जोनाथन विन्सेन्ट "जॉन" वोइट (जन्म दिसम्बर 29, 1938) एक अमेरिकी अभिनेता हैं। यह चार अकेडेमी पुरस्कारों नामांकनों में से एक जीत चुके हैं और नौ गोल्डन ग्लोब अवार्ड्स में से इन्हें तीन प्राप्त हुए हैं। वोइट अभिनेत्री एंजेलिना जोली के पिता हैं।
पियरे डे कोबेर्टिन
पियरे फ्रेडे, बैरोन डे कोबेर्टिन (फ्रेंच उच्चारण: [pjɛʁ də kubɛʁtɛ̃]; 1 जनवरी 1863 – 2 सितम्बर 1937) एक फ्रांसीसी शिक्षाशास्री और इतिहासकार थे, अन्तर्राष्ट्रीय ओलम्पिक समिति के संस्थापक और आधुनिक ओलंपिक खेलों के जनक मानें जाते हैं। फ्रांसीसी कुलीन परिवार में जन्में, पियरे फ्रेडे शैक्षणिक बनें व व्यापक श्रेणी के विषयों का अध्ययन किया, सबसे उल्लेखनीय रूप से शिक्षा और इतिहास।
पियरे फ्रेडे का जन्म 1 जनवरी 1863 को पेरिस में एक स्थापित कुलीन परिवार में हुआ। यह बैरोन चार्ल्स लुई फ्रेडे, बैरोन डे कोबेर्टिन और मेरी-मार्साल जिग्ल्ट डे क्रिसनोय के चौथे बच्चे थे। पियरे का जन्म १जन्वरी १८६३ को पेरिस के ऊँचे कुलीन परिवार मे हुआ था वह अप्ने माता-पिता की चौथी सन्तान थे उनके खानदान के इतिह्हस से पता चलता है कि ११ वें लुई ने उनके पूर्वजों कोअलंकरण से सम्मानित किया था  उनके पिता चार्ल्स की बनाई पेन्टिगों को प्रदर्शित व सम्मानित किया गया
पियरे अपने परिवार के नाम के अंतिम सदस्य थे। इनके जीवनीकार जॉन मैकअलून के शब्दों में, "अपने वंश के अंतिम, पियरे डे कोबेर्टिन ही एकमात्र सदस्य थे जिनकी ख्याति अतिजीवित रहेगी"।
गामा ड्रेकोनिस तारा
गामा ड्रेकोनिस, जिसका बायर नाम भी यही (γ Draconis या γ Dra) है, शिशुमार तारामंडल का सब से रोशन तारा है। यह पृथ्वी से दिखने वाले तारों में से ६४वाँ सब से रोशन तारा है। पृथ्वी से देखी गई इसकी चमक (सापेक्ष कान्तिमान) +२.२३ मैग्नीट्यूड है और यह पृथ्वी से लगभग १४८ प्रकाश वर्ष की दूरी पर है। यह एक K श्रेणी का नारंगी दानव तारा है।
गामा ड्रेकोनिस तारे को कभी-कभी ऍटामिन (Etamin) या ऍलटानिन (Eltanin) भी कहते है, जो अरबी भाषा के "अल-तिनीन" () से लिया गया है, जिसका मतलब "महान सर्प या अझ़दहा" है। लन्दन में यह तारा ठीक सिर के ऊपर स्थित लगता है, जिस से वहाँ के लोग इसे "ज़निथ़ स्टार" (Zenith star, 'थ़' के उच्चारण पर ध्यान दें) यानि "चरम तारा" भी कहते हैं।
गामा ड्रेकोनिस एक K5 III श्रेणी का नारंगी दानव तारा है। इसका द्रव्यमान हमारे सूरज के द्रव्यमान का १.७ गुना और व्यास हमारे सूरज के व्यास का ५० गुना है। इसकी निहित चमक (निरपेक्ष कान्तिमान) सूरज की लगभग ६०० गुना है। इसका सतही तापमान ४,००० कैल्विन है।
अल्फ़ा उत्तरकिरीट तारा
अल्फ़ा उत्तरकिरीट, जिसका बायर नाम अल्फ़ा कोरोनाए बोरिऐलिस (α Coronae Borealis या α CrB) है, उत्तरकिरीट तारामंडल में स्थित एक द्वितारा है। इसका बड़ा तारा, जिसे अल्फ़ा उत्तरकिरीट 'ए' (α CrB A) कहा जाता है, पृथ्वी से दिखने वाले तारों में से ६५वाँ सब से रोशन तारा है। पृथ्वी से देखी गई इस द्वितारे की चमक (सापेक्ष कान्तिमान) +२.२१ मैग्नीट्यूड है और यह पृथ्वी से लगभग ७५ प्रकाश वर्ष की दूरी पर है।
अल्फ़ा उत्तरकिरीट तारे को ऐल्फ़ॅक्का (Alphecca) और जॅम्मा (Gemma) भी कहा जाता है। "ऐल्फ़ॅक्का" अरबी भाषा के "नईर अल-फ़क्का" () से लिया गया है, जिसका मतलब "टूटे चक्र का रोशन तारा" बताया जाता है। जॅम्मा लातिनी भाषा के "Gemma" से लिया गया है, जिसका अर्थ "जवाहर" या "रत्न" है।
अल्फ़ा उत्तरकिरीट का मुख्य तारा, जो α CrB A से नामांकित है, A0V श्रेणी का सफ़ेद मुख्य अनुक्रम तारा है, जिसका द्रव्यमान हमारे सूरज के द्रव्यमान का २.६ गुना और व्यास (डायामीटर) हमारे सूरज के व्यास का २.८९ से ३.०४ गुना अनुमानित किया गया है। इस से बहुत अवरक्त प्रकाश (इन्फ़्रारॅड) उत्पन्न होता दिखा है जिसका अर्थ यह है की इसके इर्द-गिर्द एक धूल और मलबे के चक्र होने की संभावना है। यह भी संभव है कि इसके इस तारे का एक ग्रहीय मंडल हो। इसकी तारे की निहित चमक (निरपेक्ष कान्तिमान) सूरज की लगभग ७४ गुना है।
इस द्वितारे का छोटा तारा, जो α CrB B से नामांकित है, G5 श्रेणी का एक पीला मुख्य अनुक्रम तारा है, जिसका द्रव्यमान सूरज का ०.९२ गुना और व्यास सूरज का ०.९० गुना है। इस से हमारे सूरज से ३० गुना अधिक तीव्रता से ऍक्स किरणे उत्पन्न हो रही हैं जो इस तारे की युवावस्था का एक संकेत है।
गामा सिगनाए तारा
गामा सिगनाए​, जिसका बायर नाम भी यही (γ Cygni या γ Cyg) है, हंस तारामंडल का एक तारा है। यह पृथ्वी से दिखने वाले तारों में से ६६वाँ सब से रोशन तारा है। पृथ्वी से देखी गई इस तारे की चमक (सापेक्ष कान्तिमान) २.२४ मैग्नीट्यूड है और यह हमसे लगभग १,५०० प्रकाश वर्ष की दूरी पर स्थित है। गामा सिगनाए तारा एक आई॰सी॰१३१८ (IC1318) नामक नीहारिका (नॅब्युला) से घिरा हुआ है।
गामा सिगनाए तारे को "सद्र​" (Sadr) या "सैडिर" (Sadir) भी कहते हैं, जो अरबी भाषा के से आया है और जिसका अर्थ "छाती" है।
गामा सिगनाए F8 Ib श्रेणी का एक महादानव तारा है, जिसका द्रव्यमान हमारे सूरज के द्रव्यमान का १२ गुना और व्यास (डायामीटर) हमारे सूरज के व्यास का २२५ गुना है। इसकी तारे की निहित चमक (निरपेक्ष कान्तिमान) सूरज की लगभग ६५,००० गुना है। यह एक परिवर्ती तारा भी है, जिसकी चमक समय के साथ-साथ थोड़ी ऊपर-नीचे होती रहती है।
पॉवर फाइनेंस कॉर्पोरेशन
पावर फ़ाईनेंस कार्पोरेशन लि. (, ) एक भारतीय वित्तीय संस्थान है। इसकी स्थापना १९८६ में हुई थी। यह भारत में विद्युत क्षेत्र की वित्तीय़ आधारशिला है। वित्तीय वर्ष २००७-०८ में कंपनी की कुल संपत्ति ८६८८ करोड़ रुपये थी। अक्टूबर 2021 मे इसे देश की ग्यारहवीं महारत्न कंपनी का दर्जा दिया गया है।
बाहुपुरा
बाहुपुरा (मेहलकी) () या कलाँपुर बुज़ुर्ग, तहसील नज़ीबाबाद ज़िला बिजनौर, उत्तर प्रदेश में स्थित एक गाँव है। बाहुपुरा गाँव में 60% से अधिक आबादी कृषि पर आधारित हैं| बहुत कम लोग सरकारी नौकरियों में हैं| अधिकतर लोग खेतीहर मजदूर हैं|
प्राचीन कहावत के अनुसार, बाहुपुरा गाँव का नामकरण एक ब्रिटिश सर्वेक्षक द्वारा किया गया था | एक बार ब्रिटिश सर्वेक्षक गाँव में आकर रूके थे | उस समय एक “बहु” (दुल्हन) ने ब्रिटिश सर्वेक्षक को दूब घास के साग से धान की रोटी बनाकर खिलायी | ब्रिटिश सार्वेयर को खाना बहुत स्वादिष्ट लगा | जिससे प्रभावित होकर सर्वेक्षक ने गाँव का नाम “बहुपुरा” रख दिया │ कुछ समय के बाद “बहुपुरा” से गाँव का नाम “बाहुपुरा” हो गया |
बाहुपुरा गाँव में धीमान (Dhiman) समाज का एक बहुत बड़ा सामाजिक सम्मेलन दिनांक 28/29 मई 1938 को आयोजित किया गया था | इस सम्मेलन में पूरे देश से धीमान समाज के लोगों ने भाग लिया था | सम्मेलन का मुख्य उद्देश्य समाज द्वारा भारत के स्वतंत्रता आन्दोलन में भाग लेना था | यह सम्मेलन गाँव के पास "”पौधा बाग”" नामक आम के बाग में हुआ था, जो कि गाँव के पश्चिम मे स्थित था | यहाँ पर आजकल नहर का संचालन हो रहा है |
बाहुपुरा गाँव पर स्थित है| इसकी समुद्र तल से औसत ऊँचाई 242 मीटर (794 फीट) है|. बाहुपुरा गाँव किरतपुर शहर से पूर्व में, तथा नगीना शहर से पश्चिम मे स्थित है| बाहुपुरा गाँव ज़िला मुख्यालय बिजनौर से 24 किलोमीटर दूर है| बाहुपुरा गाँव के आसपास के ग्राम क्रमश: बरमज़ीतपुर चन्दा, आलमपुर, सिसौना, पाड़ला, एवं इस्सेपुर है |
बाहुपुरा गाँव से सबसे नजदीक रेलवे स्टेशन बसी किरतपुर रेलवे स्टेशन है Ӏ यहाँ से सबसे नजदीक हवाई अड्डा देहरादून जौली ग्रांट हवाई अड्डा हैं, जोकि लगभग 125 किलोमीटर दूरी पर है | अंतरराष्ट्रीय हवाई अड्डा नई दिल्ली में हैं जोकि लगभग 200 किलोमीटर दूरी पर है | यहाँ से शहर के लिए कोई सीधी बस सेवा उपलब्ध नही है Ӏ ग्रामवासियों को शहर जाने के लिए लगभग 1.5 किलोमीटर पैदल चलकर आलमपुर बस स्टैंड़ से बस लेनी होती है Ӏ बाहुपुरा गाँव में ग्राम प्रधान द्वारा कुछ हिस्सों में पक्की सड़क का निर्माण करा दिया गया हैं | कुछ हिस्सों में पक्की सड़क का निर्माण कराना अभी बाकी है | गाँव में शिक्षा के नाम पर केवल एक प्राथमिक विद्यालय है Ӏ उच्च शिक्षा के लिए बच्चों को गाँव से काफी दूर किरतपुर, बिजनौर, अथवा नजीबाबाद जाना पड़ता है Ӏ गाँव में उच्च शिक्षा के लिए विद्यालय ना होने के कारण बच्चे उच्च शिक्षा प्राप्त नही कर पाते है।
दयाराम सिंह भामड़ा (सामाजिक कार्यकर्ता), गाँव के पूर्व ग्राम प्रधान क्रमश: इन्दर सिंह, सुखराम सिंह, हरिओम एवं वर्तमान में श्रीमती सोमवति ग्राम प्रधान है।
अल्फ़ा कैसिओपिये तारा
अल्फ़ा कैसिओपिये, जिसका बायर नाम भी यही (α Cassiopeiae या α Cas) है, शर्मिष्ठा तारामंडल का सब से रोशन तारा है। यह पृथ्वी से दिखने वाले तारों में से ६७वाँ सब से रोशन तारा है। पृथ्वी से देखी गई इस तारे की चमक (सापेक्ष कान्तिमान) २.२४ मैग्नीट्यूड है और यह हमसे लगभग २२८ प्रकाश वर्ष की दूरी पर स्थित है।
अल्फ़ा कैसिओपिये तारे को "शेडार" (Schedar) भी कहते हैं, जो अरबी भाषा के "सद्र" () से आया है और जिसका अर्थ "छाती" है। यह तारा शर्मिष्ठा तारामंडल में राजकुमारी की काल्पनिक आकृति की छाती में स्थित है।
अल्फ़ा कैसिओपिये K0 IIIa श्रेणी का एक नारंगी दानव तारा है, जिसका द्रव्यमान हमारे सूरज के द्रव्यमान का ४ से ५ गुना और व्यास (डायामीटर) हमारे सूरज के व्यास का ४२ गुना है। इसकी तारे की निहित चमक (निरपेक्ष कान्तिमान) सूरज की लगभग ६७६ गुना है। यह तारा अपने जीवन के अंतिम काल में पहुँच रहा है, इसलिए फूलकर इस बड़ी आकृति का बन चुका है। इसकी आयु १० से २० करोड़ वर्षों की अनुमानित की गई है। अल्फ़ा कैसिओपिये अपने अक्ष पर २१ किमी प्रति सैकिंड की गति से घूर्णन कर रहा है और इसे एक घुमाव पूरा करने में लगभग १०२ दिन लगते हैं।
प्रभु की प्रतिरोध सेना
प्रभु की प्रतिरोध सेना ( (LRA-एलआरए)) (जिसे प्रभु का प्रतिरोध आंदोलन () या लक्विना भाग दो () भी कहा जाता है) एक धार्मिक और आतंकवादी समूह है, जो उत्तरी युगाण्डा और दक्षिण सूडान में संचालित है। यह वर्तमान समय में संयुक्त राज्य द्वारा एक आतंकवादी संगठन के रूप में सूचीबद्ध है। समूह मुख्य रूप से उत्तरी युगांडा के साथ-साथ दक्षिण सूडान, मध्य अफ़्रीकी गणराज्य और कांगो लोकतान्त्रिक गणराज्य के कुछ हिस्सों में संचालित है।
आयोटा कराइनी तारा
आयोटा कराइनी, जिसका बायर नामांकन भी यही नाम (ι Car या ι Carinae) है, कराइना तारामंडल का एक तारा है। इसका पृथ्वी से देखा गया औसत सापेक्ष कांतिमान (यानि चमक का मैग्निट्यूड) २.२५ है और यह पृथ्वी से ६९० प्रकाश-वर्ष की दूरी पर स्थित है। यह पृथ्वी से दिखने वाले तारों में से ६८वाँ सब से रोशन तारा भी है।
आयोटा कराइनी को "ऐस्पिडिस्की" (Aspidiske) और "स्क्यूटुलम" (Scutulum) भी कहा जाता है। यह दोनों लातिनी भाषा के शब्द हैं और इन दोनों का अर्थ "(छोटी) ढाल" है। इसे कभी-कभी "ट्यूरेज़" (Turais) भी कहते हैं, जो अरबी शब्द "तूराइस" (, अर्थ: छोटी ढाल) से लिया गया है।
आयोटा कराइनी एक A8 Ib या F0 श्रेणी का पीला-सफ़ेद महादानव तारा है। यह एक परिवर्ती तारा है जिसकी चमक कुछ हद तक कम-ज़्यादा होती रहती है।
गामा ऐन्ड्रौमिडे तारा
गामा ऐन्ड्रौमिडे, जिसका बायर नामांकन भी यही नाम (γ And या γ Andromedae) है, देवयानी तारामंडल का तीसरा सब से रोशन तारा है। इसका पृथ्वी से देखा गया औसत सापेक्ष कांतिमान (यानि चमक का मैग्निट्यूड) २.२६ है और यह पृथ्वी से ३५० प्रकाश-वर्ष की दूरी पर स्थित है। यह पृथ्वी से दिखने वाले तारों में से ६९वाँ सब से रोशन तारा भी है। वैसे पृथ्वी से एक दिखने वाले इस तारे में शक्तिशाली दूरबीन से देखने पर वास्तव में चार अलग तारे दिखते हैं। कम शक्तिशाली दूरबीन से यह दो तारों सा प्रतीत होता है - एक रोशन पीले रंग का और एक धुंधला सा गहरे नीले रंग का। इन दो अलग रंगों कि वजह से इसे एक सुन्दर दोहरा तारा समझा जाता है।
गामा ऐन्ड्रौमिडे को "ऑलमाक" (Almach) भी कहा जाता है, जो अरबी भाषा के "अल-अनाक़ अल-अर्ज़" () से लिया गया है और जिसका अर्थ "स्याहगोश" (एक बिल्ली-नुमा जानवर) है।
सन् १७७८ में दूरबीन से देखने पर ज्ञात हुआ गामा ऐन्ड्रौमिडे वास्तव में एक दोहरा तारा है, जिसके तारे इस प्रकार हैं:
जॉन स्टूवर्ट मिल
जॉन स्टूवर्ट मिल (John Stuart Mill) (1806 - 1873) प्रसिद्ध आर्थिक, सामाजिक, राजनैतिक, एवं दार्शनिक चिन्तक तथा प्रसिद्ध इतिहासवेत्ता और अर्थशास्त्री जेम्स मिल का पुत्र।
बचपन में कुशाग्र-बुद्धि और प्रतिभाशाली था। दर्शन, अर्थशास्त्र, फ्रेंच, ग्रीक तथा इतिहास का अध्ययन किया। 17 वर्ष की उम्र में ईस्ट इंडिया कंपनी की सेवा में प्रविष्ट हुआ और 35 वर्ष तक सेवा करता रहा। स्त्री, श्रीमती टेलर, समाजवादी थीं और मिल को समाजवाद की ओर खींचने में उनका हाथ था। जीवन के प्रथम भाग में शास्त्रीय विचारधारा में आस्था रखता था और प्राचीन आर्थिक परंपरा का समर्थक था। एडम स्मिथ तथा रिकार्डो के सिद्धांतों का अध्ययन किया। बेथम के उपयोगितावाद से भी प्रभावित हुआ। लगान के क्षेत्र में रिकार्डो उसके चिंतन का आधार बना रहा। व्यक्तिगत स्वतंत्रता का समर्थक था। आर्थिक समस्याओं के समाधान में उपयोगितावाद के समावेश का पक्षपाती था। उसने स्वतंत्र स्पर्द्धा और स्वतंत्र व्यापार के सिद्धांत को प्रोत्साहन दिया। अपने सिद्धांत की व्याख्या में माल्थस के जनसंख्या के सिद्धांत का प्रयोग किया। मूल्य निर्धारण के सिद्धांत में सीमांत को महत्वपूर्ण स्थान दिया। संतुलन बिंदु पर मूल्य 'उत्पादन व्यय' के बराबर होता है। शास्त्री-विचारधारा के 'मजदूरीकोष' के सिद्धांत को मानता था। स्वतंत्रस्पर्द्धा और व्यक्तिगत स्वातत्रय का समर्थक होते हुए भी यदि उसने समाजवाद का समर्थन किया तो केवल इसलिये कि पूँजीवाद के अन्याय और दोष स्पष्ट होने लगे थे। साधारण तौर पर वह अबाध व्यापार का समर्थक रहा परंतु आवश्यक अपवादों की ओर भी उसने संकेत किया। साम्यवाद के दोषों को पूँजीवाद के अन्याय के सामने नगण्य मानता था।
मिल का महत्व उसके मौलिक विचारों के कारण नहीं बल्कि इसलिये है कि यत्र तत्र बिखरे विचारों को एकत्र कर उनको एक रूप में बाँधने का प्रयास किया। वह शास्त्रीय विचारधारा और समाजवाद के बीच खड़ा रहा किंतु दोनों में कौन श्रेष्ठ है, इस विषय पर वह निश्चयात्मक आदेश न दे सका। अर्थशास्त्र को दार्शनिक रूप देने और उसे व्यापक बनाने का श्रेय मिल को है। 'अर्थशास्त्र के सिद्धांत' (1848) इसका प्रमुख ग्रंथ है।
जेम्स मिल
जेम्स मिल (1773-1836) स्कॉटलैण्ड के इतिहासकार, राजनीतिज्ञ, दार्शनिक एवं मनोवैज्ञानिक थे। डेविड रिकार्डो के साथ उन्हें क्लासिकल अर्थशास्त्र का जनक माना जाता है। वे जॉन स्टूवर्ट मिल के पिता थे।
जेम्स मिल 'इंडोलोजी' की उस प्रवृत्ति के अग्रदूत थे जिसने संस्कृत भाषा, साहित्य, दर्शन, हिंदू धर्म, हिंदू समाज व्यवस्था और ब्राह्मणों की निंदा शुरू की। जेम्स मिल ने 1817 में ‘ब्रिटिश भारत के इतिहास’ व्यवस्थित ढंग से रखा। इसे भारत का पहला प्रामाणिक इतिहास मान लिया गया। जेम्स मिल 1819 में कंपनी के ‘बोर्ड’ में नियुक्त हुए और दस वर्षों के भीतर ही भारत का संपूर्ण ब्रिटिश प्रशासन उनके अधीन आ गया। उनकी पुस्तक कंपनी सरकार के हर कर्मचारी को पढ़नी पड़ती थी। उसी आधार पर भारत का शासन चलता था। मिल भारत कभी नहीं आए। उन्होंने मनुस्मृति के एक भ्रष्ट अनुवाद और हालहेडकृत ‘ए कोड आॅफ गेंटू लॉज’ के प्रमाण पर हिंदू विरोधी, भारत विरोधी, ब्राह्मण विरोधी और संस्कृत विरोधी स्थापनाएं कर डालीं जो बहुत प्रभावी हुर्इं। इस कारण उन्हें साम्राज्यवादी इतिहासकार माना जाता है।
उन्होंने व्यापार, शिक्षा, प्रेस की स्वतंत्रता, तथा कारागार अनुशासन पर बहुत लेख लिखे। परन्तु उनकी प्रमुख रचनाएँ तीन पुस्तकें थीं जिनके विषय थे- भारत का इतिहास, राजनीतिक अर्थशास्त्र के तत्व और मन का विश्लेषण। इतिहास ग्रंथ में उन्होंने अंग्रेजों द्वारा भारत पर विजय एवं शासन के संचालकों के व्यवहार की कड़ी आलोचना की। परिणामस्वरूप यह इंग्लैंड के इंडिया हाउस के अधिकारी और फिर संचालक नियुक्त कर दिए गए।
उन्होंने इंग्लैंड की राजनीति के दार्शनिक परिवर्तनवाद (philosophical redicalism) की स्थापना की और मताधिकार के विस्तृत विस्तार द्वारा सुराज्य की सुरक्षा का पक्ष लिया। उन्होंने प्रसिद्ध दार्शनिक बेंथम के सिद्धांतों का समर्थन करते हुए उनके मनोवैज्ञानिक पक्ष का विकास किया और साहचर्यवाद को मानसिक यांत्रिकी का रूप देकर सर्वोत्कर्ष पर पहुँचा दिया। उन्होंने सभी मानसिक घटनाओं को साहचर्य से और समस्त साहचर्य को अव्यवधान अर्थात एक साथ घटित होने से उत्पन्न प्रतिपादित किया।इन्होने भारतीय इतिहास का विभाजन हिन्दू काल , मुस्लिम काल और ब्रिटिश काल मे किया|
वशिष्ठ और अरुंधती तारे
वशिष्ठ, जिसका बायर नामांकन "ज़ेटा अर्से मॅजोरिस" (ζ UMa या ζ Ursae Majoris) है, सप्तर्षि तारामंडल का चौथा सब से रोशन तारा है, जो पृथ्वी से दिखने वाले तारों में से ७०वाँ सब से रोशन तारा भी है। शक्तिशाली दूरबीन से देखने पर ज्ञात हुआ है कि यह वास्तव में ४ तारों का एक मंडल है। इसके बहुत पास इस से काफ़ी कम रोशनी वाला अरुंधती तारा (बायर नाम: ८० अर्से मॅजोरिस, 80 UMa) दिखता है जो स्वयं एक द्वितारा है। इन दोनों के मिलकर जो ६ तारे हैं वे एक दूसरे के गुरुत्वाकर्षण से बंधे हुए हैं और पृथ्वी से लगभग ८१ प्रकाश वर्ष की दूरी पर हैं। वशिष्ठ का चार-तारा मंडल और अरुंधती का द्वितारा एक दूसरे से अनुमानित १.१ प्रकाश वर्ष की दूरी रखते हैं। वशिष्ठ की पृथ्वी से देखा गया औसत सापेक्ष कांतिमान (यानि चमक का मैग्निट्यूड) +२.२३ है लेकिन इसके सबसे रोशन तारे की चमक +२.२७ मैग्निट्यूड है। ध्यान रहे कि मैग्निट्यूड एक उल्टा माप है और यह जितना अधिक हो तारा उतना ही कम रोशन लगता है।वशिष्ठ तारे का नाम वशिष्ठ ऋषि पर पड़ा है और अरुन्धती उनकी पत्नी थीं। इन दोनों तारों को अक्सर विवाह का प्रतीक माना जाता है और कुछ हिन्दू विवाह रसमों में पंडित अक्सर इन तारों का वर्णन करता है या नवविवाहित दम्पति को इन तारों की तरह साथ रहने की शिक्षा देता है।
वशिष्ठ दो द्वितारों का मंडल है, यानि इसमें कुल ४ तारे हैं। दूरबीन से देखने पर यह दोनों द्वितारे दो अलग तारे लगते हैं, जिन्हें अंग्रेज़ी में "माइज़र ए" (Mizar A) और "माइज़र बी" (Mizar B) कहा जाता है। जब इनका वर्णक्रम (स्पॅक्ट्रम) ग़ौर से देखा जाता है तो ज्ञात होता है कि इनमें दो नहीं बल्कि चार तारे हैं। इन दोनों द्वितारों में माइज़र ए अधिक रोशन है। अनुमान लगाया गया है कि यह दोनों द्वितारे एक दूसरे की एक परिक्रमा हर २०० वर्ष में पूरी कर लेते हैं, हालाँकि कुछ खगोलशास्त्रियों के अनुसार इन्हें एक परिक्रमा में हज़ारों साल लगते हैं। माइज़र ए द्वितारे के दोनों तारे हमारे सूरज से लगभग ३५ गुना अधिक चमक (निरपेक्ष कान्तिमान) रखते हैं। माइज़र ए के दोनों तारे A2 V श्रेणी के मुख्य अनुक्रम तारे हैं। माइज़र बी का मुख्य तारा A7 श्रेणी का तारा है।
अरुंधती के दो तारों को अंग्रेज़ी में "ऐल्कॉर ए" और "ऐल्कॉर बी" कहा जाता है और इसका मुख्य तारा A5 V श्रेणी का है।
बेटा कैसिओपिये तारा
बेटा कैसिओपिये, जिसका बायर नाम भी यही (β Cassiopeiae या β Cas) है, शर्मिष्ठा तारामंडल के क्षेत्र में स्थित एक तारा है। यह पृथ्वी से दिखने वाले तारों में से ७१वाँ सब से रोशन तारा है। पृथ्वी से देखी गई इस तारे की चमक (सापेक्ष कान्तिमान) २.२७ मैग्नीट्यूड है और यह हमसे लगभग ५४ प्रकाश वर्ष की दूरी पर स्थित है।
बेटा कैसिओपिये तारे को "कैफ़" (Caph) भी कहते हैं, जो अरबी भाषा के "अल​-कफ़ अल​-ख़ज़ीब" () से आया है और जिसका अर्थ "(महन्दी से) रंगी हुई हथेली" है।
बेटा कैसिओपिये F2 III या F2 IV श्रेणी का पीला-सफ़ेद दानव या उपदानव तारा है, जिसका द्रव्यमान हमारे सूरज के द्रव्यमान का २ गुना और व्यास (डायामीटर) हमारे सूरज के व्यास का ४ गुना है। इसकी तारे की निहित चमक (निरपेक्ष कान्तिमान) सूरज की लगभग २७ गुना है। इसका सतही तापमान लगभग ७,००० कैल्विन अनुमानित किया गया है। यह कभी A श्रेणी का मुख्य अनुक्रम तारा हुआ करता था जिस्क्र केंद्र का हाइड्रोजन इंधन अब ख़त्म हो चुका है और जो अब ठंडा होकर आकार में फूलने लगा है। यह फूलते-फूलते कभी एक लाल दानव तारा बन जाएगा। यह एक परिवर्ती तारा भी है जिसकी चमक हर २.५ घंटे के अरसे में पहले बढ़कर +२.२५ मैग्नीट्यूड हो जाती है और फिर घटकर +२.३१ मैग्नीट्यूड हो जाती है (याद रहे कि मैग्नीट्यूड ऐसा उल्टा माप है जो जितना अधिक हो तारा उतना ही कम रोशन होता है)।
शक्तिशाली दूरबीनों से देखने पर ज्ञात हुआ है कि बेटा कैसिओपिये एक द्वितारा है जिसका एक धुंधला सा साथी है जो हर २७ दिनों में मुख्य तारे की एक परिक्रमा पूरी कर लेता है।
ऍप्सिलन सॅन्टौरी तारा
ऍप्सिलन सॅन्टौरी, जिसका बायर नाम भी यही (ε Centauri या ε Cen) है, नरतुरंग तारामंडल का एक तारा है और पृथ्वी से दिखने वाले तारों में से ७२वाँ सब से रोशन तारा है। यह हमसे ३८० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) २.२९ है।
अंग्रेज़ी में ऍप्सिलन सॅन्टौरी को "बिरडन" (Birdun) भी कहा जाता हैं, जो अरबी के "अल-बरदून" () शब्द से लिया गया है।
ऍप्सिलन सॅन्टौरी एक B1 III श्रेणी का नीला-सफ़ेद दानव तारा है। यह एक बेटा सॅफ़ॅई परिवर्ती तारा है जिसकी चमक +२.२९ से +२.३१ मैग्निट्यूड की सीमाओं के बीच बदलती रहती है।
गामा लियोनिस तारा
गामा लियोनिस, जिसका बायर नाम भी यही (γ Leonis या γ Leo) है, सिंह तारामंडल में स्थित एक द्वितारा है (जो बिना दूरबीन से देखने पर एक ही तारा प्रतीत होता है)। इस जोड़े का अधिक रोशन तारा पृथ्वी से दिखने वाले तारों में से ७३वाँ सब से रोशन तारा है। पृथ्वी से देखी गई इसकी चमक (सापेक्ष कान्तिमान) +२.२८ मैग्नीट्यूड है और दोनों तारों की चमक मिलाकर +१.९८ मैग्नीट्यूड है (ध्यान दें की मैग्नीट्यूड ऐसा उल्टा माप है जो जितना अधिक हो तारा उतना ही कम रोशन होता है)। यह द्वितारा पृथ्वी से लगभग १२६ प्रकाश वर्ष की दूरी पर है।
गामा लियोनिस तारे को अंग्रेज़ी में "ऐलझ़ीबाह" (Algieba) कहते है - इस नाम में 'झ़' के उच्चारण पर ध्यान दें क्योंकि यह 'झ' और 'ज़' दोनों से भिन्न है। यह अरबी के "अल-जबहाह" () से लिया गया है, जिसका अर्थ "माथा" है। इस से मिलता-जुलता शब्द "जबीन" हिंदी में भी प्रयोग होता है, उदाहरण के लिए "महजबीन" (चाँद जैसे माथे वाली स्त्री) और "ज़ोहरा-जबीन" (खिले हुए फूल की तरह रोशन माथे वाली स्त्री, यह शब्द प्रसिद्ध हिंदी गाने "ऐ मेरी ज़ोहराजबीं" की पहली पंक्ति में आता है)।
गामा लियोनिस का मुख्य तारा, जिसे γ Leo बायर नाम दिया जाता है, एक लाल-नारंगी रंग का K0 IIIb श्रेणी वाला दानव तारा है। इसका द्रव्यमान (मास) हमारे सूरज के द्रव्यमान का १.२३ गुना और व्यास (डायामीटर) हमारे सूरज के व्यास का ३० गुना है। इसकी निहित चमक (निरपेक्ष कान्तिमान) सूरज की लगभग १८० गुना है। इसका सतही तापमान ४,४७० कैल्विन है। इसका साथी तारा (γ) एक हरे-पीले रंग का G7 IIICN-I श्रेणी वाला दानव तारा है। साथी तारे का द्रव्यमान ठीक तरह अनुमानित नहीं है लेकिन इसका व्यास सूरज का १० गुना है। इसकी निहित चमक सूरज की ५० गुना और सतही तापमान ४,९८० कैल्विन है। यह दोनों तारे एक दूसरे से लगभग १७० खगोलीय इकाईयों दूर स्थित है और एक-दूसरे की परिक्रमा कर रहें हैं। लगभग हर ५०० वर्षों से कुछ अधिक में यह एक परिक्रमा पूरी कर लेते हैं। दोनों तारों के केन्द्रीय भाग का हाइड्रोजन इंधन ख़त्म हो चुका है जिस से केंद्र में हाइड्रोजन का नाभिकीय संलयन (न्यूक्लीयर फ्यूज़न) ठप्प पड़ चुका है और दोनों तारे फूलकर दानव बन गए हैं। संभव है कि अब यह अपने केन्द्रों में हीलियम का संलयन करना शुरू कर चुके हैं।
नवम्बर २००९ में खगोलशास्त्रीयों ने घोषणा करी कि गामा लियोनिस के मुख्य तारे के इर्द-गिर्द एक ग़ैर-सौरीय ग्रह परिक्रमा करता हुआ मिला है। फिर यह भी ज्ञात हुआ कि संभव है कि एक दूसरा ग्रह भी इस तारे की परिक्रमा कर रहा हो। पहले ग्रह को "गामा१ लियोनिस बी" (γb) का नाम दिया गया और दूसरे ग्रह को "गामा१ लियोनिस सी" (γc)। γb का द्रव्यमान बृहस्पति ग्रह का ८.७८ गुना अनुमानित किया गया है और अंदाज़ा है कि यह हर ४२९ दिनों में अपने तारे की एक परिक्रमा पूरी कर लेता है, जबकि γc का द्रव्यमान बृहस्पति का २.१४ गुना और इसकी एक परिक्रमा पूरी करने की अवधि १,३४० दिन अनुमानित की गई है।
संलय
पारा तथा अन्य किसी धातु की मिलावट से बनी मिश्रधातु को संलय या संरस (amalgam) कहते हैं। केवल लोहे को छोड़कर प्राय: सभी धातुएँ पारे के साथ मिलकर मिश्रधातु बनाती हैं। कुछ समय पूर्व संरसों का व्यवहार स्वर्ण, चाँदी, जस्ता जैसी धातुओं में किया जाता था। दाँत के डाक्टरों द्वारा खोखले दाँत भरने के लिये भी संरसों का उपयोग बड़े पैमाने पर किया जाता है, किंतु अब अन्य अधिक उपयोगी साधनों के सुलभ होने के कारण संरसों का उपयोग कम होता जा रहा है।
चाँदी, ताँबा, तथा राँगे की मिश्रधातु को पारे के साथ संरस बनाकर, दाँत भरने में प्रयुक्त किया जाता है। यह संरस दाँत के खोड़रे में दो मिनट में ही जमकर सख्त हो जाता है।
संरस में मिले पारे की न्यूनता एवं अधिकता के अनुसार ही संरस तरल एवं ठोस होता है। संरस साधारणत: चार प्रकार से तैयार किया जा सकता है :
(1) किसी धातु को पारे के साथ रगड़कर,
(2) जिस धातु का संरस बनाना है उससे बना कैथोड (cathode) पारे के किसी लवण के विलयन में पारे का कैथोड डालकर सोडियम संरस बनाकर फिर उस संरस को पानी के साथ क्रिया कराकर, कॉस्टिक सोडा तैयार किया जाता है,
(3) किसी धातु को केवल पारे के किसी लवण के साथ क्रिया कराकर, अथवा
(4) किसी धातु के लवण के साथ पारे की क्रिया कराकर।
रासायनिक क्रियाओं में संरसों का उपयोग अब भी काफी होता है।